Minu lugu ehk "Kuidas see juhtus, et Sa DISCiga tegelema hakkasid?"
#000001
Tehes DISCi koolitusi ja coachinguid on mul alati suurim rõõm näha seda, kuidas inimesed saavad juurde uusi taipamisi, mõistmisi, sisemist rahu, selgust ja kergust oma elu suhtes.
Ja sellega käib tihti lõpus kaasas küsimus, et "kust Sa üldse selle peale tulid, et DISCiga tegelema hakata?"
#000002
Tahaksin öelda, et mul oli sellega mingi eriline geniaalne plaan, aga tegelikult ei olnud.
#000003
On olemas inimesi, kes on loomupoolest head teiste inimestega suhtlemisel ja nendega läbi saamisel - nad on selle õppinud/kopeerinud oma vanematelt ja teistelt ümbritsevatelt täiskasvanutelt väga varajases eas.
Peamine selle-alane alateadvuse programmeerimine toimub meil esimese 12 aasta jooksul, kui oleme väga vastuvõtlikud kõigele meie keskkonnas (ennekõike siis vanemad, aga ka vanavanemad, õpetajad, kasvatajad, onud-tädid jne.)
#000005
Kuna olen sündinud ühest kõrvast kurdina ja väiksena oli mul põses sõna otseses mõttes auk, mis läks umbes paari sentimeetri sügavusele põse sisse ja lisaks ka väike kasvaja kõrva küljes, siis pidin koolis tihti vastama küsimustele, et "kuhu see auk ikka läheb?" ja "kas sa tegelikult ka ei kuule selle kõrvaga mitte midagi?"
#000007
Need küsimused ja kõik sellega kaasnev tekitas järjest kasvavat ebamugavustunnet kuni hakkasin vältima igasugust suhtlemist, et vältida neid küsimusi, millele mul lapsena tegelikult häid vastuseid ei olnud.
#000008
Läbi kooliaja lahendasin kogu olukorra sellega, et keskendusin oma õpingutele - sain häid hindeid, olin "tubli laps", mul oli paar head sõpra ja kõik oli väga hästi.
#000009
Ja kuna koolis öeldi alati ette, mida tegema pidin ja ma oskasin kõike hästi, siis kõik sujus.
#000010
Kuni jõudis kätte ülikool ja täpsemalt eelviimane kursus - kui mulle hakkas äkki kohale jõudma, et hakkan varsti lõpetama ja see tore elu, et mulle öeldakse kõik ette, hakkab läbi saama.
#000011
Mõistsin, et pean ise hakkama oma peaga mõtlema ja leidma lahendusi küsimustele, millele mul vastuseid polnud.
#000012
Mõistsin, et see imelik oskus "suhtlemisoskus" on midagi, mida mul läheb varsti väga vaja.
#000013
Aga kuidas hakata õppima midagi, mille kohta kõik eeldavad, et üks 21-aastane noormees peaks ju suurepäraselt juba oskama?
#000014
Olles infotunnil, kus sellest võimalusest räägiti ja muuhulgas mainiti suhtlemisoskuse arengut, käis mul reaalselt peast läbi mõte, et "aga see oleks ju geniaalne - saan minna Ameerikasse, õppida seal suhtlemisoskuse selgeks ja kui tulen tagasi, siis keegi ei pea üldse teadmagi, et ma enne ei osanud suhelda!"
#000016
Tahaksin öelda, et kõik läks lepase reega ja libedalt, sest ma olin ju nii tark koolis olnud.
#000019
Avastasin, et kedagi väga ei huvitanud see kui tark ma olin.
#000020
Kui esimene suvi sai läbi, siis ma olin nii pettunud oma alla keskpärase tulemuses, et esmane reaktsioon oli see kõik pikalt saata.
#000023
Aga kui ma olin saanud natuke järele mõelda, siis märkasin kolme asja:
#000024
1-- ma ei olnudki maha surnud (kui sa oled kunagi teinud midagi täiesti oma mugavustsoonist väljas, siis tead, et see hirm on väga reaalne isegi kui päriselt elule oht puudub)
#000025
2-- need uued sõbrad, kes olin leidnud, olid täiega ägedad :)
#000026
3-- märkasin, et inimestega suheldes olin muutunud vabamaks ja sujuvamaks -- ehk siis kuidagi oli juurde tekkinud sedasama suhtlemisoskust, mida olingi otsima läinud.
#000027
Aga kui aus olla, siis suvel järjest "ei"-sid kuuldes ei olnud küll tunnet, et "õpin siin kõvasti suhtlemisoskust praegu!"
#000028
Samas midagi jäi ikka külge.
#000029
Nagu ütlesin enne, olin pettunud oma tulemustes esimesel suvel.
#000032
Ja tegelikult ka teisel ja kolmandal suvel, kuigi müügitulemuste mõttes kasvasin mõlemal suvel kaks korda võrreldes eelmise suvega.
#000033
Sain aru, et kõige rohkem valmistas mulle pettumust asjaolu, et ma ei saanud aru!
#000034
Ma ei saanud inimestest aru.
#000035
Ma ei saanud aru, miks nad ostavad.
#000036
Ma ei saanud aru, miks nad ei osta.
#000037
Ma ei saanud aru, miks nad käituvad nii nagu käituvad.
#000038
Miks nad vahepeal ütlevad üht, aga mõtlevad teist?
#000039
Olin alati harjunud asjadest aru saama ja see mitte-mõistmine ajas mu hulluks, sest pidasin ennast ikka üle keskmise targaks inimeseks, kes saab ju asjadest aru :)
#000040
Selleks, et endale mingitki loogikat tekitada, lahterdasin inimesed oma peas laias laastus kaheks -- normaalsed inimesed ja jobud.
#000041
Normaalsete inimestega saab normaalselt juttu ajada -- tead neid onju?
#000042
Nendega saab suhelda, nendega saab koostööd teha, nendega saab koos aega veeta.
#000043
Jobudega on nii, et vahet pole mida sa ütled, nad ei saa aru.
#000044
Ja vahet pole mida nemad ütlevad, sina ei saa aru.
#000045
Vestluse lõpuks olete mõlemad lihtsalt närvis ja mõtlete, et milleks seda vestlust üldse vaja oli -- tead selliseid ka?
#000046
Kui müügijuht rääkis DISCist, siis ütles ta, et "tead Kaido, inimesed on erinevad ja nad mõtlevad erinevalt ja ostavad erinevatel põhjustel."
#000047
Minu sisemine skeptik raputas selle peale pead ja ütles vastu: "Ei, ei, ei -- sa ei saa aru -- MINU piirkonnas on ikka need jobud."
#000048
Müügijuht: "Ei ole jobud, lihtsalt erinevad on."
#000049
Mina: "No minu arvates on ikka jobud. Aga OK, ma KAALUN seda võimalust."
#000050
Pärast paari-aastast DISCi teooria intensiivset testimist raamatumüügis pidin tunnistama oma müügijuhile, et tal oli õigus.
#000051
Ja kuigi ühelt poolt oli raske tunnistada oma eksimust :), siis teiselt poolt tundsin meeletut kergendust.
#000052
Lõpuks ometi sain ma aru!
#000053
Jah, mul ei olnud vastuseid kõigile küsimustele, aga ma hakkasin nägema tunneli lõpus valgust.
#000054
DISC andis kätte selle niidiotsa, mida sain hakata vaikselt lahti harutama, et hakata mõistma, et miks erinevad inimesed käituvad nii nagu nad käituvad JA miks mina ise käitusin nii nagu mina käitusin!
#000055
Õppisin nii mõndagi enda kohta, tänu millele õppisin ennast paremini juhtima, oma käitumist teadlikumalt valima ja arendama endas iseloomujooni, mida mul varem polnud.
#000056
Ja kui kohtusin oma abikaasaga 2007. aastal, siis õppisime koos üksteise kohta.
#000057
Ja kui meil sündisid meie kolm last, siis õppisime nende kohta.
#000058
Ja märkasin, et kui jagasin oma avastusi teiste inimestega, siis oli neil ka nendest kasu.
#000059
Alustasin koostööd Indrek Rahiga, kes on Eestis tegelenud DISCi koolitamisega tänaseks 20 aastat, tegin tema juures ära oma rahvusvahelise litsentsi DISCi meetodi ametlikuks kasutamiseks oma coachingutel ja koolitustel.
#000060
Praeguseks olen olnud seega DISCi fänn juba üle 15 aasta ja kuigi DISCi põhimõtted on äärmiselt lihtsad, siis selle sügavust ja ulatust olen avastanud terve selle aja ja ikka tuleb isegi täna sisse täiesti uusi avastusi ja kasutusvõimalusi, mida pole varem märganud või osanud nii näha.
#000061
Suurim põhjus, miks ma lõputult naudin DISCist rääkimist ning DISC koolituste ja coachingute tegemist, on selles, kuidas see lihtne mudel muutis minu oma elu ära.
#000062
Ja olles seda kõike õppinud täiskasvanuna nii nullist kui veel olla saab, siis olen näinud, kuidas see on andnud mulle võimed aidata iga inimest, olenemata sellest kust kohast ta pihta hakkab -- ja see innustab mind veelgi rohkem.
#000063
3 lihtsat sammu kuidas lahendada konflikte teistega ja iseenda sees
#000065
Webinar/videoblogi - 3 lihtsat sammu kuidas lahendada konflikte teistega ja iseenda sees
#000066